જૂનાગઢ, 10 ઓક્ટોબરઃ- જૂનાગઢના આંબલિયા ગામે એક જમીનનો સોદો કરવા ગયેલા એક દલાલ અને ડ્રાઇવરને માર મારી તેમનું સાત કરોડ રૂપિયા અને કાર સાથે અપહરણ કર્યું હોવાના અહેવાલે સૌરાષ્ટ્રભરમાં ચકચાર મચાવી છે. આ ચોરી સૌરાષ્ટ્રના ઇતિહાસની સૌથી મોટી લૂંટ છે. અપહરણકારોના સંકજામાંથી છૂટી ગયેલા બે વ્યક્તિઓ દ્વારા પોલીસને જાણ કરવામાં આવ્યા બાદ તપાસ હાથ ધરવામાં આવી હતી. આ બનાવ અંગે જાણવા મળેલી તાજી માહિતી અનુસાર પોલીસ દ્વારા ફરિયાદી સંજય ધોરાજીયા નામની વ્યક્તિની કડક પૂછપરછ કરવામાં આવી રહી છે, ઉપરાંત સમગ્ર લૂંટ અને અપહરણ પ્રકરણના મૂળ સુધી પહોંચવા માટે પોલીસ ખાસ ત્રણ ટૂકડી તૈયાર કરી છે, જે આ સમગ્ર મામલાની તપાસ કરી રહી છે.